Meliha Husedžinović
Meliha Husedžinović (Banja Luka, 17. februar 1945. - Sarajevo, 31. mart 2016.) bila je historičarka umjetnosti, autorica brojnih tekstova o umjetnosti, kustosica i likovna kritičarka. Historiju umjetnosti diplomirala je na Filozofskom fakultetu u Beogradu 1981. godine. Nakon stjecanja diplome počinje raditi u Umjetničkoj galeriji Bosne i Hercegovine do penzionisanja 2011. godine. 2001. godine imenovana je direktoricom galerije. Meliha Husedžinović je, kao istaknuta historičarka umjetnosti, kroz svoj rad i tekstove dala veliki doprinos razvoju historije umjetnosti u Bosni i Hercegovini i afirmaciji mnogih bosanskohercegovačkih umjetnika.